Diari Oficial de la Generalitat Valenciana


Sumari del DOGV 4927, del 19-01-2005 (2005/79)

RESOLUCIÓ de 21 d'octubre de 2004, del conseller de Sanitat, que declara l'arxivament de la sol·licitud d'autorització d'una nova oficina de farmàcia en aplicació del mòdul turístic al Port de Sagunt.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2004/10/21/(1)/dof/vci/html**

### Dades del document

Número de DOGV
:   4927

Data del DOGV
:   19-01-2005

Secció del DOGV
:   I. DISPOSICIONS GENERALS

Número del document
:   2005/79


Data del document
:   21-10-2004

Organisme emissor
:   Conselleria de Sanitat

Tipus de document
:   Resolució

Descriptors 

:   * Sagunt
    * legislació farmacèutica
    * procediment administratiu
    * farmacologia

RESOLUCIÓ de 21 d'octubre de 2004, del conseller de Sanitat, que declara l'arxivament de la sol·licitud d'autorització d'una nova oficina de farmàcia en aplicació del mòdul turístic al Port de Sagunt. [2005/X79]
  
Vista la sol·licitud formulada per Guillermina Núñez-Cornejo Palomares per a l'autorització d'una nova oficina de farmàcia al Port de Sagunt del municipi de Sagunt, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i examinats els antecedents de fet següents.
  
Antecedents de fet
  
I. Guillermina Núñez-Cornejo Palomares, en data de 12 de novembre de 2003, sol·licita al conseller de Sanitat, la preceptiva autorització d'una nova oficina de farmàcia en el municipi esmentat, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i d'acord amb el que establix l'article 4 del Decret 149/2001, de 5 d'octubre, que establix el procediment per a l'autorització de noves oficines de farmàcia.
  
II. En data 15 de gener de 2004, notificat el 19, pel director general de Farmàcia i Productes Farmacèutics es requerix a Guillermina Núñez-Cornejo-sanguinyol Palomares perquè esmene la seua sol·licitud aportant la documentació acreditativa de: 1) Nombre de vivendes de 2a residència, entenent com a això els immobles classificats com a vivenda en què no figure empadronat cap habitant i que no s'hagen comptabilitzat com a allotjaments temporals, 2) Places hoteleres, 3) Càmpings i 4) Altres allotjaments temporals; documentació necessària segons la Llei 6/1998, de 22 de juny, d'Ordenació Farmacèutica de la Comunitat Valenciana i Decret 149/2001, de 5 d'octubre, per mitjà del qual s'establix el procediment per a l'autorització de noves oficines de farmàcia; i concedix per a això un termini de deu dies de conformitat amb el que preveu l'article 71 de la Llei 30/92, de 26 de novembre, advertint-li que si no és així se la tindrà per desistida de la seua petició, la qual s'arxivarà sense més tràmit amb els efectes previstos en l'article 42.1 de l'esmentada Llei 30/92. La dita documentació no ha sigut presentada.
  
Els fonaments jurídics següents s'apliquen als fets anteriors.
  
Fonaments jurídics
  
I. Esta Conselleria de Sanitat és competent per a resoldre esta sol·licitud segons que disposen el Reial Decret 278/1980, 25 de gener, sobre transferència de competències en matèria de sanitat, la Llei 5/1983, de 30 de desembre, de Govern Valencià, la Llei 6/1998, de 22 de juny, d'Ordenació Farmacèutica de la Comunitat Valenciana, el Decret 149/2001, de 5 d'octubre, que establix el procediment per a l'autorització de noves oficines de farmàcia, el Decret 116/2003, d'11 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, i l'Orde de 31 de juliol de 2003, del conseller de Sanitat, per la qual es desplega l'anterior Decret i la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
II. Vist que en el present supòsit es consideren complits els requisits necessaris per a declarar l'arxiu de la sol·licitud instada, ja que la peticionària no la va esmenar en el termini legal, ni tampoc va aportar la documentació requerida. Pel que procedix declarar l'arxiu de la sol·licitud instada per la Sra. Núñez-Cornejo- Palomares amb els efectes previstos en l'article 42.1 de la Llei 30/1992, de 26 de novembre.
  
En conseqüència, vistos els anteriors fets i fonaments jurídics, resolc declarar l'arxivament de la sol·licitud d'autorització instada per Guillermina Núñez-Cornejo Palomares per a l'establiment d'una nova oficina de farmàcia al Port de Sagunt del municipi de Sagunt (València) en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica.
  
Que es publique esta resolució en el Diari Oficial de la Generalitat Valenciana amb l'advertiment que exhaurix la via administrativa i que hi poden interposar un recurs contenciós administratiu en el termini de dos mesos, comptadors a partir de l'endemà de la data de la publicació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, un recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú.
  
València, 21 d'octubre de 2004.- El conseller: Vicente Rambla Momplet.


Còpia Permalink ELI